

***ข่าวประชาสัมพันธ์***

**นิคมอุตสาหกรรมอาร์ ไอ แอล ธุรกิจเคมิคอลส์ เอสซีจี ขึ้นแท่น Eco-World Class ระดับสูงสุดแห่งแรกในไทย**

**ต้นแบบด้านการพัฒนาคุณภาพชีวิตชุมชนและสิ่งแวดล้อม**

**พร้อมขับเคลื่อนระยองสู่เมืองอุตสาหกรรมเชิงนิเวศ**



**เอสซีจี** โดย **นายเจริญชัย ประเทืองสุขศรี** *(ที่ 2 จากซ้าย)* **กรรมการผู้จัดการ บริษัท ระยองวิศวกรรมและซ่อมบำรุง จำกัด (REPCO)** เป็นผู้แทนรับโล่และใบประกาศเกียรติคุณจาก **นายธีระยุทธ วานิชชัง** *(ที่ 2 จากขวา)* **ผู้ช่วยรัฐมนตรีประจำกระทรวงอุตสาหกรรม** ในโอกาสที่นิคมอุตสาหกรรมอาร์ ไอ แอล ในธุรกิจเคมิคอลส์ เอสซีจี ได้รับการรับรองเป็นนิคมอุตสาหกรรมเชิงนิเวศระดับ Eco-World Class จากการนิคมอุตสาหกรรมแห่งประเทศไทย (กนอ.) กรมโรงงานอุตสาหกรรม กระทรวงอุตสาหกรรม ซึ่งถือเป็นระดับสูงสุดแห่งแรกในประเทศไทย โดยมี **นายเริงฤทธิ์ กุศลกรรมบถ** (ซ้ายสุด) **ผู้อำนวยการสำนักงานนิคมอุตสาหกรรมร่วมดำเนินงานกลุ่มมาบตาพุด** ร่วมแสดงความยินดีในงานสัมมนาวิชาการ “Eco Innovation Forum 2019”

สำหรับการพัฒนานิคมอุตสาหกรรมอาร์ ไอ แอล ในธุรกิจเคมิคอลส์ เอสซีจี ให้เป็นต้นแบบนิคมอุตสาหกรรมเชิงนิเวศ ถือเป็นหนึ่งในการดำเนินธุรกิจตามแนวทางการพัฒนาอย่างยั่งยืนที่เอสซีจีมุ่งมั่นมาโดยตลอด ซึ่งที่ผ่านมา นิคมฯ อาร์ ไอ แอล ได้รับการรับรองเป็นนิคมอุตสาหกรรมเชิงนิเวศระดับ Eco-Champion ด้วยคะแนนสูงสุดติดต่อกัน 3 ปีซ้อน และได้พัฒนานิคมฯ อย่างต่อเนื่องจนได้รับการรับรองระดับ Eco-Excellence ในปี 2560 กระทั่งในปี 2562 นี้ จึงได้รับการยกระดับเป็น Eco-World Class ซึ่งเป็นระดับสูงสุดแห่งแรกของไทย นับเป็นความสำเร็จของการเป็นต้นแบบนิคมอุตสาหกรรมที่ใส่ใจและพัฒนาคุณภาพชีวิตชุมชนและสิ่งแวดล้อม โดยมีเป้าหมายสูงสุดเพื่อขับเคลื่อนจังหวัดระยองให้เป็นเมืองอุตสาหกรรมเชิงนิเวศต่อไป

นอกจากนี้ ภายในงาน Eco Innovation Forum 2019 ยังมีบริษัทในธุรกิจเคมิคอลส์ เอสซีจี ได้รับรางวัลจากการนิคมอุตสาหกรรมแห่งประเทศไทย กระทรวงอุตสาหกรรม และสถาบันน้ำและสิ่งแวดล้อมเพื่อความยั่งยืน สภาอุตสาหกรรมแห่งประเทศไทย โดยแบ่งตามประเภทรางวัล ดังนี้

**รางวัลใบประกาศเกียรติคุณนิคมอุตสาหกรรมเชิงนิเวศ** ได้แก่

- บริษัท มาบตาพุดโอเลฟินส์ จำกัด

- บริษัท มาบตาพุด แทงค์ เทอร์มินัล จำกัด

- บริษัท ระยอง เทอร์มินัล จำกัด

- บริษัท ระยองโอเลฟินส์ จำกัด

- บริษัท ไทยพลาสติกและเคมีภัณฑ์ จำกัด (มหาชน)

- บริษัท ไทยโพลิเอททิลีน จำกัด (site1)

- บริษัท ไทย เอ็มเอ็มเอ จำกัด

**รางวัลโรงงานอุตสาหกรรม 4.0** ได้แก่

- บริษัท มาบตาพุดโอเลฟินส์ จำกัด

- บริษัท อาร์ไอแอล 1996 จำกัด

**รางวัล Eco Factory** ได้แก่

- บริษัท มาบตาพุดโอเลฟินส์ จำกัด

- บริษัท นวพลาสติกอุตสาหกรรม จำกัด

- บริษัท มาบตาพุด แทงค์ เทอร์มินัล จำกัด

- บริษัท ระยอง เทอร์มินัล จำกัด

- บริษัท แกรนด์ สยาม คอมโพสิต จำกัด

- บริษัท แกรนด์ สยาม คอมโพสิต จำกัด โรงงานที่ 2

- บริษัท ไทยพลาสติกและเคมีภัณฑ์ จำกัด (มหาชน)

- บริษัท ไทย เอ็มเอ็มเอ จำกัด โรงงานผลิตเมธิลเมตาครีเลต

- บริษัท ไทย เอ็มเอ็มเอ จำกัด โรงงานผลิตแผ่นอะครีลิกแบบต่อเนื่อง

**รางวัล CSR – DIW Continuous** ได้แก่

- บริษัท มาบตาพุด แทงค์ เทอร์มินัล จำกัด

- บริษัท ระยอง เทอร์มินัล จำกัด

- บริษัท ไทยเอ็มเอฟซี จำกัด

**รางวัล CSR Continuous** ได้แก่

- บริษัท มาบตาพุดโอเลฟินส์ จำกัด

- บริษัท ระยองโอเลฟินส์ จำกัด

- บริษัท นวพลาสติกอุตสาหกรรม จำกัด

- บริษัท นวพลาสติกอุตสาหกรรม (สระบุรี) จำกัด

- บริษัท นวอินเตอร์เทค จำกัด

**รางวัล Water Footprint** ได้แก่

* บริษัท มาบตาพุดโอเลฟินส์ จำกัด
* บริษัท ระยองโอเลฟินส์ จำกัด

**ผู้สนใจสามารถติดตามเนื้อหาที่น่าสนใจอื่นๆ ของธุรกิจเคมิคอลส์ เอสซีจี ได้ที่ <http://www.scgchemicals.com/allaroundplastics> และสามารถติดตามข่าวสารต่างๆ ของเอสซีจี ได้ที่ <http://scgnewschannel.com> / Facebook:** [**scgnewschannel**](https://facebook.com/scgnewschannel) **/ Twitter:** [**@scgnewschannel**](https://twitter.com/scgnewschannel) **หรือ Line@:** [**@scgnewschannel**](https://line.me/R/ti/p/%40scgnewschannel)

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***